OzLabs/hebrew-wiki-articles huggingface dataset:
מטה-סטבליות (אלקטרוניקה)

דיאגרמת גלים המציגה מטה-סטביליות ברכיב סנכרון (synchronizer), שבו אותות עוברים בין שני תחומי שעון (clock domain). במקרה הגרוע ביותר, כתלות בתזמון, המצב המטסטבילי ב-Ds יכול להתפשט ל-Dout, ודרך הלוגיקה בהמשך להתפשט לשאר המערכת, ולגרום להתנהגות לא מוגדרת ולא עקבית.
מטה-סטביליות בתחום האלקטרוניקה היא היכולת של מערכת אלקטרונית דיגיטלית להישאר במשך זמן בלתי מוגבל (לא חסום) בשיווי משקל לא יציב או במצב מטסטבילי (יציב למחצה).<ref>
</ref> במעגלים לוגיים דיגיטליים, אות דיגיטלי נדרש להיות בגבולות מתח או זרם מסוימים כדי לייצג רמה לוגית '0' או '1' לצורך פעולת מעגל נכונה; אם האות נמצא בטווח ביניים אסור תיתכן התנהגות שגויה בשערים לוגיים שהאות מופעל עליהם. במצבים מטה-סטביליים, ייתכן שהמעגל לא יוכל להתייצב ברמה לוגית '0' או '1' יציבה בתוך הזמן הנדרש לפעולת מעגל תקינה. כתוצאה מכך, המעגל יכול לפעול בדרכים בלתי צפויות, ועלול להוביל לכשל במערכת, המכונה לעיתים "glitch".<ref></ref> מטה-סטביליות היא מקרה פרטי של פרדוקס חמורו של בורידן.

מצבים מטה-יציבים הם מאפיינים אינהרנטיים של מערכות דיגיטליות אסינכרוניות, ושל מערכות עם יותר מאות שעון עצמאי אחד. במערכות א-סינכרוניות בתזמון עצמי, פסיקות מתוכננות לאפשר למערכת להמשיך רק לאחר שהמטה-סטביליות נפתרה, ולכן המטה-סטביליות היא מצב רגיל ולא מצב שגיאה.<ref name="bainbridge">
</ref> במערכות סינכרוניות עם כניסות א-סינכרוניות, מוסיפים רכיבי סנכרון (synchronizers) על מנת להקטין את ההסתברות לכשל בסנכרון לרמה מקובלת.<ref>Washington University St. Louis, MO</ref> ניתן להימנע ממצבים מטה-סטביליים במערכות סינכרוניות לחלוטין כאשר הכניסה עומדת בדרישות התזמון של הדלגלגים.

== ראו גם==
* ממיר מאנלוגי לדיגיטלי
* חמורו של בורידן

== הערות שוליים ==

קטגוריה:הנדסת חשמל
קטגוריה:אלקטרוניקה
קטגוריה:תכן לוגי
קטגוריה:מעגלים משולבים
קטגוריה:מעגלים ספרתיים
פיירבולט אנאלטיקס

פיירבולט אנאלטיקס בע"מ, המוכרת במותג Firebolt, היא חברת תוכנה ישראלית המספקת שירותי מחסן נתונים במחשוב ענן.

==היסטוריה==
החברה הוקמה באוגוסט 2018 על ידי אלדד פרקש (מנכ"ל החברה) וסער ביטנר (סמנכ"ל תפעול), שבעבר עבדו בחברת סייסנס. מטה החברה שוכן בתל אביב, ולה משרדים בערים נוספות בעולם. החברה מפתחת מחסן נתונים במחשוב ענן, המאפשר ניתוח מהיר של כמויות נתונים גדולות, תוך צריכה מעטה משאבי ענן. המוצר של החברה הושק בתחילת 2021. 

===גיוס הון===
בשלב הסיד גייסה החברה 5 מיליון דולר מקרן TLV פרטנרס. בדצמבר 2022 גייסה החברה 32 מיליון דולר.

ביוני 2021 גייסה החברה 127 מיליון דולר.

בינואר 2022 גייסה החברה 100 מיליון דולר לפי שווי של 1.4 מיליארד דולר, ובכך הפכה לחד-קרן.

==קישורים חיצוניים==
* 

==הערות שוליים==

קטגוריה:חברות שירותי מחשוב ישראליות
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:חברות חד קרן ישראליות
קטגוריה:שירותי מחשוב ענן
קטגוריה:ישראל: חברות שהוקמו ב-2018
כנרת וואלך

כנרת וואלך (נולדה ב-1 ביוני 1973) היא ספורטאית עבר ישראלית בספורט נכים, טניסאית נציגת ישראל במשחקים הפאראלימפיים אטלנטה (1996) ושחקנית כדורסל כיסאות גלגלים.

== ביוגרפיה ==
וואלך נולדה בקיבוץ עין גב ובנעוריה הייתה אצנית מצטיינת. בשנת 1989, בגיל 16, נסעה עם בני משפחתה לטבריה ובדרכם התהפך הרכב בתאונת דרכים קשה שבעקבותיה שותק פלג גופה התחתון. לאחר תקופת שיקום, חזרה אל הקיבוץ וכעבור שנתיים עברה המשפחה לאזור הקריות, שם החלה וואלך בספורט שיקומי ועסקה בשחייה ובטניס בכיסאות גלגלים.

כשחקנית טניס בכיסא גלגלים דורגה בין 50 השחקניות הטובות בעולם וב-1996 השתתפה במשחקים הפאראלימפיים שנערכו באטלנטה. במשחקים הפאראלימפיים לא העפילה בטורניר היחידים מעבר לשלב המוקדמות אך התחרתה עם תקווה אהרוני גם בטורניר הזוגות ובו הן סיימו ברבע הגמר.

וואלך התחרתה בנוסף בכדורסל כיסאות גלגלים והייתה שחקנית בעלת שם בשנות ה-90. היא הייתה חברת נבחרת בקבוצות גברים והשתתפה בתחרויות בינלאומיות. בשנת 2024 היא ממשיכה להשתייך לקבוצת בית הלוחם תל אביב.

וואלך השתתפה במחאות מטה מאבק הנכים בישראל. בהמשך הייתה ממייסדי עמותת נגישות ישראל והגישה פינה בתחום הנגישות בתוכנית הרדיו של גבי גזית. היא מרצה על סיפור חייה ומעבירה הרצאות העצמה במסגרות שונות לנוער, חברות וארגונים. בנוסף פועלת וואלך בתחום הייעוץ לשימוש בכיסאות גלגלים והיא מדריכת צוותי שיקום של משרד הבריאות. בשנת 2019 השתתפה בייעוץ למרכזי שיקום בנפאל.

בשנת 2012 התמודדה בתוכנית "מאסטר שף" ולצורך זה, נבנתה במיוחד עבורה עמדת בישול מונגשת.

בשנת 2022 הייתה מנכ"לית העיתון בראשית שייסד גבי ניצן. וואלך ניהלה את המגזין בשבעת הגליונות הראשונים שראו אור.

==קישורים חיצוניים==

* [https://www.paralympic.org/kineret-wallach פירוט השתתפותה בתחרויות המשחקים הפאראלימפיים] באתר הרשמי של IPC 
* [https://www.itftennis.com/en/players/kinneret-wallach/800189097/isr/wct/s/overview כנרת וואלך] באתר הפדרציה הבין-לאומית לטניס
* 

==הערות שוליים==

קטגוריה:ספורטאיות פאראלימפיות ישראליות
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:שחקניות כדורסל נכים ישראליות
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:טניסאים במשחקים הפאראלימפיים אטלנטה (1996)
קטגוריה:נפגעי ונפגעות תקיפות מיניות
קטגוריה:עין גב: אישים
קטגוריה:בוגרות תיכון בית ירח
קטגוריה:בוגרי תיכון בית ירח
קטגוריה:כפר מנחם: אישים
קטגוריה:נפגעי תאונות דרכים בישראל
קטגוריה:פעילים ישראלים למען זכויות נכים
קטגוריה:מתחרי מאסטר שף (ישראל)
קטגוריה:ישראליות שנולדו ב-1973
קטגוריה:ישראלים שנולדו ב-1973
55 פנדורה

55 פנדורה (55 Pandora) הוא אסטרואיד בחגורת האסטרואידים. התגלה ב-10 בספטמבר 1858 על ידי האסטרונום והכומר הקתולי האמריקאי ג'ורג' מרי סרל, ממצפה הכוכבים דאדלי שליד אולבני, ניו יורק. האסטרואיד נקרא על שמה של האישה פנדורה מהמיתולוגיה היוונית<ref></ref>.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1674 ימים (4.59 שנים) וקוטרו הממוצע 66.7 ק"מ. הוא נע במהירות ממוצעת של 17,93105696 קמ"ש בזווית 7,18500877º<ref></ref>.

== קישורים חיצוניים ==

* [https://newton.spacedys.com/astdys/index.php?n=55&pc=1.1.0 (55) Pandora ▹ SUMMARY]

== הערות שוליים ==

קטגוריה:חגורת האסטרואידים
מכתב ראונד רובין

מכתב ראונד רובין או מכתב חג המולד הוא מכתב, בדרך כלל מצורף לברכת חג המולד, שנשלח לנמענים רבים בסוף השנה שבה הכותב מתאר את אירועי השנה שחלו עליו ועל משפחתו. מכתבי ראונד רובין זכו ללעג רב, בעיקר מאת סיימון הוגארט, עיתונאי הגרדיאן ששם לקלון דוגמאות למכתבים שכאלו בטור שלו בעיתון. הוא גם כתב ספר: האוגר שאהב פוצ'יני שבעה חטאים מודרניים של מכתבי ראונד רובין של חג המולד.

==קישורים חיצוניים==
* [https://www.bbc.com/news/magazine-20810452 Christmas round-robin letters: The revenge]

==הערות שוליים==

קטגוריה:מסורות חג המולד
ראונד רובין
פרנסואה דגלט

פרנסואה דגלט (; 4 בדצמבר 1932 – 22 בינואר 2014) היה זמר צרפתי שייצג את מונקו באירוויזיון 1960 ובאירוויזיון 1962.

== ביוגרפיה ==
בתחילת שנות ה-50 של המאה ה-20 פרש דגלט מבית הספר בו למד, כדי להתמקצע בשירת הקברט בפריז. בשנת 1956 זכה בפרס הגרנד פרי דו דיסק של האקדמיה על שם שארל קרוס. הוא שירת במשך תקופה באלג'יריה, אחת מהקולוניות הצרפתיות מעבר לים. עם חזרתו הכריזה רשות השידור המונגאסקית כי הוא נבחר לייצג את מונקו באירוויזיון 1960, עם השיר "Ce soir-là" ("הלילה ההוא"). דגלט סיים את התחרות, שהתקיימה בלונדון שב, במקום השלישי עם 15 נקודות.<ref>[http://www.esc-history.com/details.asp?key=56 ESC History 1960]</ref><ref>[http://www.diggiloo.net/?1960mc "Ce soir-là" at diggiloo.net]</ref>

בשנת 1962 שב פעם נוספת לתחרות האירוויזיון תחת דגל מונקו. הוא ביצע את השיר "Dis rien" ("לא אומר כלום") והגיע למקום השני עם 13 נקודות.<ref>[http://www.esc-history.com/details.asp?key=95 ESC History 1962]</ref><ref>[http://www.diggiloo.net/?1962mc "Dis rien" at diggiloo.net]</ref> דגלט נמנה בין חמשת האמנים (קליף ריצ'רד, קטיה אבשטיין, קיארה סירקוזה וז'ליקו יוקסימוביץ') שהגיעו למקום השני והשלישי, אך לא זכו באירוויזיון.

לאחר האירוויזיון הוציא לאור מספר סינגלים, דוגמת "Le Ciel, le soleil et la mer", "Le printemps", "Minuit, le vent, la nuit" ו-"La libération", שזכו להצלחה מסחרית בצרפת. הוא המשיך לבצע את שיריו באולמות שונים ברחבי אירופה עד יום מותו. דגלט נפטר בגיל 81 ב-22 בינואר 2014.<ref></ref>

== קישורים חיצוניים ==

== הערות שוליים ==

קטגוריה:זמרים צרפתים
קטגוריה:נציגי מונקו באירוויזיון
קטגוריה:משתתפי אירוויזיון 1960
קטגוריה:משתתפי אירוויזיון 1962
קטגוריה:צרפתים שנולדו ב-1932
קטגוריה:צרפתים שנפטרו ב-2014
גבעת לזלי

[[מפה טופוגרפית של האי ליווינגסטון והאי סמית'.]]
גבעת לזלי או גבעת לסלי (באנגלית: Leslie Hill) היא גבעה בחלק המזרחי של האי ליווינגסטון באיי שטלנד הדרומיים, שבאנטארקטיקה .

גבעת לזלי ממוקמת 5.33 קילומטרים צפונית להר בוולז;

גבעת לזלי ממוקמת 1.43 קילומטרים מזרחית - צפון-מזרחית מפסגת רמת גלינר;

הגבעה ממוקמת 3.15 קילומטרים דרומית - דרום-מערבית מפסגת ראדנבו.

== היסטוריה ==
שמה של הגבעה ניתן לה בשנת 1958 על ידי הוועדה המייעצת לשמות אנטארקטיים של בריטניה.

הגבעה נקראת על שם דייוויד לזלי (David Leslie), שהיה רב-חובלים (Master) בבריג האמריקאית גלינר (Gleaner), ספינת ציד ליוויתנים, שבעונת הקיץ האנטארקטי 1820–1821 נשלחה לצוד כלבי ים באיי שטלנד הדרומיים, בעקבות גילוי קבוצת האיים.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8747 נתונים בסיסיים]

לזלי
מדבר קדמות

במקרא, מדבר קְדֵמוֹת הוא מדבר הנמצא בעבר הירדן המזרחי. נקרא על שם העיר קדמות הנזכרת בספר יהושע כאחת מערי שבט ראובן ובספר דברי הימים כאחת מערי הלויים שבנחלת ראובן.

== אזכורים מקראיים למדבר ולעיר ==
=== מדבר קדמות ===
בספר דברים מוזכר מדבר קדמות כמקום שממנו שולח משה לסיחון מלך האמורי בקשה לעבור בארצו כדי להיכנס דרכה לארץ כנען:

בתלמוד מוזכר בשל קדמותו: 

=== העיר קדמות ===
בספר יהושע נזכרת העיר קדמות לצד ערים נוספות בנחלת ראובן:

בספר דברי הימים מופיעה העיר קדמות כאחת מארבעים ושמונה ערי הלויים שנתנו ישראל ללווים מנחלתם:

== מיקום גאוגרפי ==
על פי אזכורה של קדמות פעמיים לצד יהצה ומיפעת הנזכרות בספר ירמיהו<ref></ref> בארץ המישור, ניתן להניח שגם קדמות הייתה בארץ המישור שבמזרח נחלת ראובן, ומדבר קדמות הוא המדבר שבצידה המזרחי של ארץ המישור.

== הערות שוליים ==

קטגוריה:נחלת שבט ראובן
קטגוריה:יישובי המקרא
קטגוריה:עבר הירדן המזרחי
קטגוריה:מואב
קטגוריה:אסיה: מדבריות
קטגוריה:ערי לויים
ארץ המישור

ארץ המישור הוא חבל ארץ מקראי שהשתייך לממלכת סיחון מלך האמורי, ולאחר מכן לנחלת שבט ראובן.

== אזכורים מקראיים ==
ארץ המישור נזכרת מספר פעמים במקרא כמקום מושבן של ערי סיחון מלך האמורי, ולאחר כיבושן על ידי בני ישראל, הוזכר כמקום מושבן של ערי שבט ראובן, ובפרט של עיר המקלט בצר:

בספר יהושע מוזכרת ארץ המישור כמקום מושבן של חשבון ובנותיה, מידבא, וערים נוספות:

== גאוגרפיה ==
ארץ המישור היא רמה שגובהה הממוצע הוא סביב 700 מטרים מעל פני הים, השוכנת ממזרח למצוק ההעתקים שעל יד ים המלח, בצידו המזרחי שנמצא כיום בשטח מדינת ירדן.

ארץ המישור היא חבל הארץ הדרומי מבין שלושת חבלי הארץ המרכיבים את עבר הירדן המזרחי: הבשן, הגלעד והמישור, וכמתואר בספר דברים:

קטגוריה:עבר הירדן המזרחי
קטגוריה:נחלת שבט ראובן
קטגוריה:ארץ ישראל: אזורים
קטגוריה:אתרי המקרא
ג'ינגיס חאן (סרט, 1965)

ג'ינגיס חאן (Genghis Khan) הוא סרט הרפתקאות ביוגרפי משנת 1965 בבימויו של הנרי לוין, עם עומר שריף, סטפן בויד, רוברט מורלי ופרנסואז דורליאק בתפקידים הראשיים.

התסריט מבוסס על הספר ג'ינגיס חאן של ברקלי מאת'ר משנת 1965 והוא תיאור היסטורי לא מדויק על עלילותיו ומלחמותיו של ג'ינגיס חאן ובעיקר מלחמתו עם יריבו המושבע ג'אמוגה עד לניצחונו באחוד שבטי המונגולים תחת שלטונו.

==תקציר העלילה==
טמוג'ין הנער רוכב עם אביו יסוגיי בראש שבטם. הם מותקפים על ידי שבט מרקיט שבראשו ג'אמוגה (סטפן בויד). יסוגיי נרצח וטמוג'ין ניצל לאחר שהחכם ג'ין (מייקל הורדרן) מזהיר את ג'אמוקה כי אם ירצח אותו סופו יהיה רע. טמוג'ין מובל שבוי ומושם על צוארו עול בצורת גלגל עץ וכל ילדי השבט מתעללים בו.

טמוג'ין גדל לעלם צעיר (עומר שריף) הוא נפגש עם בורטה היפה (פראנסואז דורליאק) ובמאבק עם ג'אמוגה הוא מצליח לברוח ונפגש עם ג'ין וסנגל (וודי סטרוד) ובתוכניתם לארגן ביחד את כל שבטי המונגולים.

הם מתחילים במלחמה ומגדילים את צבאם. טמוג'ין מצליח להתקיף שיירה של שבט מרקיט ולשבות את בורטה. ג'אמוגה מצליח לחדור למחנה של טמוג'י'ן, לשבות את בורטה ולאנוס אותה. טמוג'ין מארגן התקפת נגד ומשחרר את בורטה. הוא בורח עם צבאו לסין ובדרך נפגש עם קאם לינג (ג'יימס מייסון) שגריר סין להודו שמרכבתו נשברה. הוא עוזר לו בתיקון המרכבה ובעד זה הוא מתקבל בחצר קיסר סין (רוברט מורלי). בורטה יולדת לו בן ממשיך שהוא כנראה ילדו של ג'אמוגה.

ג'אמוגה כורת ברית עם המנצ'ורים והם פולשים לסין. טמוג'ין מארגן את אנשיו והם הודפים את הפולשים. אז מכנה אותו הקיסר "ג'ינגיס חאן" (במונגולית: גדול הכובשים; השליט העולמי). ג'אמוגה נשבה ומוצג בכלוב כשעל צווארו "עול".

טמוג'ין מבקש להגשים את חזונו לאיחוד כל שבטי המונגולים. הקיסר חושש מפניו ולא נותן לו לעזוב את סין. בינתיים מצליח ג'אמוגה לברוח מכלאו וטמוג'ין מצליח לפרוץ את חומת פקינג ולחזור עם לוחמיו למולדתו.

ג'אמוגה כורת ברית עם השאה (אלי וולך) ושניהם מכריזים מלחמה על טמוג'ן. מתחולל קרב גדול, השאה רוצה לסגת וג'אמוגה הורג אותו. לבסוף מנצח טמוג'ין וכעת מתחיל דו-קרב בין טמוג'ין וג'אמוגה כשכל הלוחמים מתבוננים. בסוף הקרב נכנע ג'אמוגה וטמוג'ין נועץ בו את חרבו. גם טמוג'ין נפצע קשה ולפני מותו הוא מעביר את השלטון לבנו הקטן המוצג לפני כל הלוחמים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|עומר שריף
|ג'ינגיס חאן
|
|-
|סטפן בויד
|ג'אמוגה
|לוחם מונגולי
|-
|רוברט מורלי
|קיסר סין
|
|-
|ג'יימס מייסון
|קם לינג
|שגריר סין בהודו
|-
|אלי וולך
|שאה פרסי
|
|-
|טלי סוואלס
|שאן
|לוחם מונגולי
|-
|פרנסואז דורליאק
|בורטה
|אשתו של טמוג'ן
|-
|מייקל הורדרן
|ג'ין
|חכם מונגולי
|-
|וודי סטרוד
|סנגל
|לוחם מונגולי
|}

==קישורים חיצוניים==

*[https://www.youtube.com/watch?v=F0L-e_u52TU קדימון לג'ינגיס חאן 1965], באתר יוטיוב
*[https://www.youtube.com/watch?v=s7XshOy9S9s&t=743s פרנסואז דורליאק בג'ינגיס חאן 1965], באתר יוטיוב
*[https://www.tcm.com/tcmdb/title/76081/genghis-khan#overview ג'ינגיס חאן 1965], באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1965
קטגוריה:סרטים אמריקאיים
קטגוריה:סרטים באנגלית
קטגוריה:סרטי קולומביה
קטגוריה:סרטי הרפתקאות
קטגוריה:סרטים ביוגרפיים אמריקאיים
קטגוריה:סרטים בריטיים
קטגוריה:סרטי מלחמה
קטגוריה:סרטי פוקס המאה ה-20
יובל דגים

יובל דגים (נולד ב־13 בדצמבר 1962) הוא מנהל ישראלי. שימש כמנכ"ל בחברות אחדות, בהן אבן קיסר (2018–2023), שיכון ובינוי, קימברלי קלארק והנסון.

==ביוגרפיה==
משפחות הוריו הגיעו לארץ ישראל בעלייה השלישית והתיישבו בתל אביב, בה נולדו הוריו. יובל דגים נולד באשקלון, לאחר שהוריו עברו לשם לאחר נישואיהם. בשנת 1968 עבר עם משפחתו לרמת השרון. אביו היה סמנכ"ל בחברת מהדרין-פריאור ואמו הייתה מורה.

===שירות צבאי===
דגים התגייס לחיל השריון ושירת בשנים 1981–1985. בשנת 1982, במהלך מלחמת לבנון הראשונה, היה בקורס מפקדי טנקים. בשנים 1984–1985 היה מפקד פלוגה בגדוד 82 בחטיבה 7, והשתחרר משירות סדיר בדרגת סרן. תוך כדי שירות המילואים עלה לדרגת סא"ל ופיקד על גדוד שריון, ולאחר מכן היה סמח"ט בחטיבת קרייתי.

===לימודים===
בשנים 1987–1991 למד הנדסת מכונות בטכניון וקיבל תואר ראשון. בשנת 1997 למד בבית הספר לעסקים של לונדון. בין השנים 1999–2000 למד לתואר מוסמך EMBA במנהל עסקים במסלול מנהלים בתעשייה, באוניברסיטת בר-אילן.

===משפחה===
דגים נשוי לרחלי, אמנית (ציור) ומטפלת באמנות, להם שלושה בנים והם גרים בזכרון יעקב.

==קריירה עסקית==
דגים החל את הקרירה העסקית שלו בפיוניר קונקריט (ישראל), שם היה מנהל מפעל ולאחר מכן מנהל אזורי, בין השנים 1991–1997.
בין השנים 1997–1999 שהה עם משפחתו בצ'כיה וניהל את חטיבת הבטון של פיוניר קונקריט בפראג.

בשנת 2000 כיהן כמנכ"ל מחצבות כנרת.

בין השנים 2002–2008 היה מנהל מרחב וסמנכ"ל של חברת הנסון ישראל.

בשנים 2008–2011 יצא עם משפחתו ללונדון, ומונה למנכ"ל חברת הנסון מוצרי מחצבה, שהיא חלק מקונצרן הנסון בריטניה .

לאחר חזרתו לישראל, בשנים 2011–2016 היה מנכ"ל חוגלה-קימברלי, נציגת קימברלי קלארק בישראל. ב-2014 מונה במקביל למנהל פעילות התאגיד בטורקיה.

בשנים 2016–2017 שהה עם משפחתו בסידני, אוסטרליה, וכיהן כמנכ"ל קימברלי קלארק (אוסטרליה וניו זילנד).

בשנת 2018 מונה למנכ"ל חברת שיכון ובינוי, אך כעבור כחצי שנה, עם העברת השליטה בחברה, התפטר, ובאוגוסט 2018 מונה למנכ"ל חברת אבן קיסר במקום רענן זילברמן, שפרש מהחברה במרץ 2018 כיהן בתפקיד עד 2023.

דגים כיהן כיו"ר הדירקטוריון של חברת Lioli Ceramica Pvt, מ-2020. בשנים 2019–2022 כיהן כדירקטור חיצוני בחברת נשר מפעלי מלט ישראליים וכדירקטור בחברת "משאב".

==קישורים חיצוניים==

* [https://www.bloomberg.com/profile/person/20492026 אודות יובל דגים] באתר בלומברג
* 

==הערות שוליים==

קטגוריה:בוגרי תיכון רוטברג (רמת השרון)
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת בר-אילן
קטגוריה:מנכ"לים ישראלים
קטגוריה:חיילי חטיבה 7
קטגוריה:ישראלים שנולדו ב-1962
קטגוריה:אשקלון: אישים
I Saved the World Today

I Saved the World Today הוא שיר שהולקט על ידי להקת הפופ הבריטית "יורית'מיקס" כחלק מאלבון האולפן השמני של הלהקה "Peace". השיר נכתב והופק במשותף על ידי שני חברי הלהקה: אנני לנוקס ודייב סטיוארט.

השיר יצא לאור כסינגל הראשון מתוך האלבום והחזיר את הלהקה למצעד הפזמונים הבריטי לראשונה לאחר כמעט עשור. בשיאו הגיע השיר למקום ה-11 במצעד. הצלחה נרשמה גם בפינלנד, יוון, הונגריה, איטליה ופולין, מדינות בהן הגיע השיר לעשרת הגדולים במצעדים. בארצות הברית השיר לא יצא כסינגל.

== מיקומי שיא ==

==קישורים חיצוניים==

קטגוריה:שירי יורית'מיקס
קלאוסן

קלאוסן הוא מותג אמריקאי של מלפפונים כבושים מוודסטוק, אילינוי, עיר שינה ליד שיקגו.<ref></ref> בניגוד למותגים רבים אחרים, החמוצים של קלאוסן אינם מבושלים,<ref name="Uncooked"></ref> ומאוחסנים בדרך כלל בקירור בחנויות מכולת.

== היסטוריה ==
חברת CF קלאוסן ובניו נוסדה במאי 1870 על ידי קלאוס קלאוסן האב בשיקגו. קלאוסן גידל ירקות בשטח שהיום נמצא בששיקגו, בשדרות 51 ו-South Western Blvd. בעקבות עודף מיבול של מלפפונים, הוחלט ליצר חמוצים. חמוצי קלאוסן גודלו באותה חלקה עד 1976, כשהמפעל עבר לוודסטוק, אילינוי.<ref></ref>

קלאוס קלאוסן האב הוריש את העסק לבנו קלאוס ס. קלאוסן הבן, ששימש כנשיא החברה עד שמת בעקבות תאונת דרכים ב-20 בדצמבר 1932.

במשך כמה שנים, וויליאם סי. קלאוסן (נולד 1890) כיהן כנשיא החברה.<ref></ref>

החברה נמכרה לאוסקר מאייר ב-1970 ועברה לוודסטוק ב-1976. ב-1981 נקנתה על ידי ג'נרל פודס, שהתמזגה עם קראפט Inc. ב-1990 הפכה לקראפט ג'נראל פודס וב-1995 הפכה לקראפט פודס. ב-2015, קראפט פודס והיינץ התמזגו וקראפט פודס נקראה קראפט היינץ.

ב-2002 ביקשה קבוצת ההשקעות שהחזיקה ב-Vlasic לרכוש גם את המותג. ועדת הסחר הפדרלית חסמה את המיזוג המוצע בטענה שיהיו לו השפעות אנטי-תחרותיות חמורות, שיובילו למונופול בשוק החמוצים המצוננים.<ref></ref>

חמוצי החברה פורסמו כבעלי פריכות עדיפה על מותגים אחרים. בפרסומת בטלוויזיה ב-1992, הוצג כי החמוצים של קלאוסן מתפצחים בלחץ, בניגוד למתחרים. Vlasic הגישו תלונה לבית דין של ענף הפרסום, בטענה שהפרסומת לא הוגנת ומטעה.<ref name="Complaint"></ref> בסופו של דבר, טענות קלאוסן התקבלו בבית הדין.<ref name="Upheld"></ref>

== מוצרים ==
=== מלפפון חמוץ ===
חמוצי קלאוסן נמכרים בכמה וריאציות:<ref></ref>
* Kosher Dills (שלמים, חצאים, חניתות, מיני דילז ופרוסות סנדוויץ')
* שום בסגנון דלי (פרוסות כריך ושלם)
* ניו יורק דלי חצי חמוץ (שלם)
* פרוסות בורגר
* חריף ומתובל (חניתות וצ'יפס)

=== מוצרים אחרים ===
קלאוסן מייצרת כרוב כבוש ורליש שזכה באתגר טייסטרס צ'ויס של הסן פרנסיסקו כרוניקל 18 ביוני 2008.<ref name="Competition"></ref>

 

== קישורים חיצוניים ==
* 
==הערות שוליים==

קטגוריה:חמוצים
קטגוריה:חברות אמריקאיות
לקוטי תורה (אריז"ל)

לקוטי תורה של האריז"ל הוא ספר מכתבי האר"י העוסק בקבלה ונכתב על ידי תלמידו רבי חיים ויטאל. בספר דרושים על סדר התורה, נביאים וכתובים.

==על הספר==
הספר מתחלק לשני חלקים בחלקו הראשון "לקוטי תורה נביאים וכתובים" ובחלקו השני מודפס הספר "טעמי המצוות" מהרב חיים ויטאל.

כשאר כתביו של האר"י גם את ספר זה כתב הרב חיים ויטאל ממה ששמע מהאר"י, שקיבל פה אל פה מפי אליהו הנביא<ref>דף השער של הספר.</ref>. הספר הוא נוף שני מספר נוף עץ חיים.

==מהדורות==
* מהדורת דפוס שנדפסה בזולקווא בשנת ה'תקל"ה.
* מהדורת דפוס שנדפסה באמסטרדם בשנת ה'תקס"ב.
* מהדורת דפוס שנדפסה בשנת ה'תר"מ בוילנה בדפוס ר' יהודה לייב ליפמאן.

==קישורים חיצוניים==
* הספר [https://hebrewbooks.org/30734 ליקוטי תורה] להאר"י ז"ל, באתר HebrewBooks.
* [https://he.wikisource.org/wiki/ספר_ליקוטי_תורה_(האר%22י) ספר לקוטי תורה להאריז"ל] באתר ויקיטקסט.

==הערות שוליים==

קטגוריה:כתבי האר"י
קטגוריה:ספרי קבלה
קטגוריה:ארון הספרים היהודי
יחסי כורדיסטן העיראקית – סוריה

יחסי כורדיסטן העיראקית–סוריה הם היחסים הדו-צדדים הרשמיים שבין כורדיסטן העיראקית לבין הרפובליקה הערבית הסורית. כורדיסטן העיראקית וסוריה גובלות אחת בשנייה, אף על פי שמאז מלחמת האזרחים בסוריה כורדיסטן העיראקית גובלת ברוז'אבה, כורדיסטן הסורית. בין שתי האומות יש שני מעברי גבול. נכון לפברואר 2021, כ-208,574 פליטים סורים חיו בכורדיסטן העיראקית<ref></ref>.

== היסטוריה ==
בשל היחסים המעורערים בין חאפז אל-אסד לסדאם חוסיין, אסד תמך במורדים הכורדים כאשר לחמו נגד הכוחות העיראקים. ב-1975, האיחוד הפטריוטי של כורדיסטן הוקם על ידי ג'לאל טאלבאני בדמשק, בירת סוריה. הממשלה הסורית פתחה קשרים רשמיים עם המפלגה הדמוקרטית הכורדית בשנת 1979, כאשר אידריס בארזאני, פוליטיקאי כורדי, ביקר בדמשק. הממשל הסורי ניסה לאחד בין שתי המפלגות הכורדיות שנלחמו במשטר העיראקי.

כאשר מלחמת האזרחים בסוריה הגיעה לשטחים הכורדים בצפון סוריה, נשיא כורדיסטן העיראקית, מסעוד בארזאני, הסית את הפליטים הסורים בארביל כנגד בשאר אל-אסד<ref></ref>. חלק מן הכורדים הסורים, בשל מלחמת האזרחים, הקימו את הפשמרגה רוז'אבה, שנתמכת על ידי כורדיסטן העיראקית. שר החוץ הכורדי פלאח מוסטפא בכיר הכריז ש"העם הכורדי רוצה לראות ממשלה דמוקרטית ונציגותית בדמשק, ועל האופוזיציה הסורית להתחשב בכל תושבי סוריה".

בתגובה למשאל העם על עצמאות כורדיסטן העיראקית שהתקיים בשנת 2017, הממשל הסורי הודיע שאינו תומך במשאל. באותה השנה, שר התיירות הסורי, בישר יאז'י, ביקר בארביל כדי לחזק את קשרי התיירות בין שתי המדינות<ref></ref>.

== ראו גם ==
* יחסי סוריה–עיראק
* מלחמת האזרחים בסוריה

== הערות שוליים ==
ג'סטין ביבר: Believe

ג'סטין ביבר: Believe הוא סרט הופעה תיעודי אמריקאי משנת 2013, בבימויו של ג'ון מ. צ'ו ובהפקת MTV. הסרט מתעד את הזמר הקנדי ג'סטין ביבר בהכנותיו לקראת סיבוב הופעות השני שלו, "Believe Tour".

הסרט הוא המשך לסרט התיעודי הקודם על ג'סטין "ג'סטין ביבר: הסרט", וצבר הכנסות של 32.2 מיליון דולר ברחבי העולם<ref></ref>.

== רקע ==

ב-3 באוקטובר הודיע ביבר על כוונתו לפרסם שיר חדש פעם בשבוע בימי שני במשך 10 שבועות, כהקדמה לסרט השני שלו<ref></ref>.

הסרט מתעד את ביבר וצוות ההפקה שלו כשהם בסיבוב ההופעות השני שלו. הסיבוב נועד לעזור בקידום אלבום האולפן השלישי שלו, Believe, אשר יצא לאור ב-19 ביוני 2012. הסיבוב החל ב-29 בספטמבר 2012 בגלנדייל, והסתיים ב-8 בדצמבר 2013 בפרת'.

בסרט הוצגה היכרות של ביבר עם אוולינה, ילדה שחולה בסרטן וחולמת להתחתן עם ביבר. באחת מההופעות ביבר העלה את אוולינה לבמה והקדיש לה את השיר "One Less Lonely Girl". לאחר תקופה, ביבר קיבל בפתאומיות ידיעה שאוולינה נפטרה, ומיד צייץ על כך בחשבון הטוויטר שלו, וסחף אחריו אלפי תגובות תמיכה ממעריצים ותומכים בעולם<ref></ref>.

== הפקה ==
הקרנת הבכורה של הסרט אירעה ב-18 בדצמבר 2013 דרך Open Road Films בלוס אנג'לס קליפורניה, ולאחר מכן שודרה בכל רחבי ארצות הברית וקנדה. הסרט יצא רשמית לבתי הקולנוע ב-25 בדצמבר 2013. הסרט ספג ביקורות שליליות רבות, והכניס 32.2 מיליון דולר ברחבי העולם<ref name=":0" />.

== משתתפים ==
<ref name=":0"></ref>

== ראו גם ==
* "ג'סטין ביבר: העולם שלנו"
* "ג'סטין ביבר: עונות"
* וידאוגרפיה של ג'סטין ביבר

== קישורים חיצוניים ==
* 

* 
* 

== הערות שוליים ==

קטגוריה:סרטי המשך אמריקאיים
קטגוריה:סרטים תיעודיים על זמרים
קטגוריה:סרטי הופעה
קטגוריה:סרטים באנגלית
קטגוריה:סרטים אמריקאיים
קטגוריה:סרטי 2013
קטגוריה:ג'סטין ביבר
פריפרוס

פריפרוס (שם מדעי: Periparus) הוא סוג של ציפורי שיר ממשפחת הירגזיים בו שלושה מינים החיים ביערות אירואסיה. מקור השם המדעי ביוונית עתיקה, בה משמעות המילה פרי היא ליד, ובפרוס (Parus), השם הלטיני של הירגזי.<ref></ref> שני המינים האסייתיים דומים מאוד זה לזה ונחשבו בעבר למין אחד. הירגזי השחור נבדל מהם בכך שציצתו קטנה מאוד עד לא קיימת, והוא חסר את תת־השת הכתום והגחון האפור.

== טקסונומיה ופילוגנטיקה ==
הסוג פריפרוס תואר ב-1884 בידי החוקר הבלגי אדמון דה סליס לונשאן אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פריפרוס,<ref name=":0"></ref> כפי שביצעו גופים אחדים, שבהם IUCN{{כ}},<ref>[https://www.iucnredlist.org/species/22711780/94308455 ירגזי שחור־ציצה], באתר הרשימה האדומה של IUCN</ref> ITIS{{כ}},<ref name=":1"></ref> ואיגוד האורניתולוגים הבינלאומי (IOU, לשעבר IOC) .<ref name=":2"></ref> שניים ממיניו, הירגזי שחור-הציצה וירגזי האשוחית נחשבו בעבר למין אחד, ותת־המין של הירגזי השחור (Periparus ater melanolophus) נחשב למין עצמאי.<ref name=":0" /> שלושה מינים נוספים סווגו בעבר לסוג זה, אך הועברו לסוג פרדליפרוס (Pardaliparus).<ref></ref>

העץ הפילוגנטי של משפחת הירגזיים על פי יוהנסון ואחרים (2013):

העץ הפילוגנטי של הסוג פריפרוס על פי יוהנסון ואחרים (2013):<ref>Ulf S. Johansson, Jan Ekman, Rauri C. K. Bowie, Peter Halvarsson, [https://linkinghub.elsevier.com/retrieve/pii/S1055790313002595 A complete multilocus species phylogeny of the tits and chickadees (Aves: Paridae)], Molecular Phylogenetics and Evolution 69, 2013-12-01, עמ' 852–860 doi: [https://dx.doi.org/10.1016%2Fj.ympev.2013.06.019 10.1016/j.ympev.2013.06.019]</ref>

==קישורים חיצוניים==

== הערות שוליים ==

*
קטגוריה:טקסונים שתוארו בידי אדמון דה סליס לונשאן
קטגוריה:בעלי חיים שתוארו ב-1884
סיימון אוונס

סיימון רי'צרד אוונס (באנגלית: Simon Richard Evans; נולד בדצמבר 1983<ref></ref>) הוא במאי, יוצר ושחקן תיאטרון וטלוויזיה אנגלי.<ref></ref><ref name="Palmer"></ref><ref name="inews"></ref><ref name="RT"></ref><ref name="Independent "></ref>

==ביוגרפיה==
אוונס גדל באוקספורד, והוריו ניהלו מרפאת שיניים בקידלינגטון הסמוכה. הוא למד חינוך, אנגלית, דרמה ואמנויות בהומרטון קולג' המשתייך לאוניברסיטת קיימברידג'.<ref></ref>

==קריירה==
כבמאי תיאטרון, יצירותיו המרכזיות היו ביצועי המחזות "עלייתו הנמנעת של ארתורו אוי" (בכיכובו של לני הנרי), "חלום ליל קיץ" (פרדי פוקס), "The Dazzle" (אנדרו סקוט), "Bug" (ג'יימס נורטון), "Killer Joe" (אורלנדו בלום), "A Day in the Death of Joe Egg" (טובי סטיבנס וקלייר סקינר) ועוד.<ref name="OxBox"></ref><ref></ref>

בשנת 2012 השתתף בתפקיד קטן בסרט "ג'ון קרטר".

במהלך התפרצות מגפת הקורונה בממלכה המאוחדת, יצר, ביים ושיחק בסדרת הטלוויזיה "מבוימים" של רשת הטלוויזיה הבריטית BBC, לצד מייקל שין ודייוויד טננט. הסדרה התבלטה בכך שהשתמשה בטכנולוגיית שיחת וידאו וצולמה במהלך הסגרים שנגזרו בשל מגפת הקורונה.<ref></ref><ref></ref>

אוונס הוא המנהל המייסד של חברת התיאטרון "Myriad Entertainment", לצד ג'ורג'יה קלארק-דיי ודייוויד פריאס רובלס.<ref></ref>

==קישורים חיצוניים==

==הערות שוליים==

קטגוריה:במאי טלוויזיה בריטים
קטגוריה:במאי תיאטרון בריטים
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1983
למור פטר עכברי

למור פטר עכברי (שם מדעי: Microcebus myoxinus) הוא מין של פרימט מהסוג למור עכברי החי באי מדגסקר. למור זה נקרא על שם החוקר הגרמני ויליאם פיטרס.

== מאפיינים ==
למור זה הוא אחד מהפרימטים הקטנים ביותר. אורכו של למור זה ללא הזנב 12 עד 13 סנטימטרים ומשקלו 30 עד 55 גרמים. למור זה בעל פרווה בצבע חום-אדמדם. למור זה חי ביערות נשירים יבשים, יערות מנגרובים, שפלות, אזורים הרריים וסוואנות מיוערות במערב מדגסקר. למור זה פעיל בלילה וניזון בעיקר מפירות, פרחים וחרקים קטנים. לאחר היריון שאורכו 50 עד 62 ימים נולדים 1 עד 2 צאצאים. בעבר המין למור ברטה עכברי (Microcebus berthae) היה תת-מין של למור זה אך בשנת 2000 הוא הופרד למין עצמאי. למור זה חי 6 עד 8 שנים בטבע. הטורפים של למור זה הם טורפי מדגסקר כמו הפוסה ומיני ינשופיים. למור זה נמצא על פי הרשימה האדומה של IUCN במצב השימור פגיע עקב בירוא יערות נרחב באי מדגסקר וציד.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1852
קטגוריה:טקסונים שתוארו בידי וילהלם פטרס
קטגוריה:למורים צמריים
בית מגדלור

בית מגדלור הוא בניין משרדים ובית מלון בשכונת לב תל אביב שבתל אביב-יפו. הבניין תוכנן בשנת 1977 על ידי האדריכלים אריה אלחנני וניסן כנען כחלק מפעילות חידוש בניינים בחלקי העיר. בניית הבניין הסתיימה בשנת 1985. בשנים 2016 עד 2018,<ref name=":0"></ref> בית מגדלור עבר שיקום וחידוש לאחר תקופה ארוכה בה הצטברו במבנה נזקים.<ref></ref>

== היסטוריה ==
"בית מגדלור" קרוי על שם "קולנוע מגדלור"<ref></ref> ההיסטורי אשר הוקם בשנת 1935 באותו מקום, והיה הקולנוע הממוזג הראשון בישראל. בשנת 1964 בית הקולנוע נהרס, בשנת 1972 הוקם המבנה המסחרי שכיום מהווה את בסיס המגדל, ובשנת 1977 תכננו האדריכלים אריה אלחנני וניסן כנען את "בית מגדלור" בתצורתו הנוכחית, עם מגדל משרדים מעל המבנה המסחרי, שבנייתו הסתיימה בשנת 1985.

בשנת 2016 החלה קבוצת רשף לשקם ולחדש את בית מגדלור.<ref>[https://reshef-group.co.il/wp-content/uploads/2019/10/קטלוג-פרויקטי-דגל.pdf פרויקטי דגל - בר קיימא - רשף גרופ]</ref> העבודה הסתיימה בשנת 2018.

== מבנה הבניין ==
הבניין בן 16 קומות וגובהו 58 מטר. הוא נבנה בסגנון המודרניזם. הוא עשוי מבטון, וצבע חזיתו לבן בשילוב חום בהיר. בצד המערבי של הבניין יש מעלית חיצונית מהירה המגיעה לראשו. בית מגדלור משמש כבניין משרדים ורוב המשרדים בו מושכרים על ידי חברות מסחריות. חלק מהחדרים מאוכלסים על ידי המחלקות של שגרירות צרפת והקונסוליה של רוסיה. רשת מלונות בראון מפעילה בחלק מהמגדל את מלון "לייטהאוס" (Lighthouse, "מגדלור" באנגלית), ובקומת הקרקע את מלון הכמוסות "WOM אלנבי".

==קישורים חיצוניים==

== הערות שוליים ==

קטגוריה:תל אביב-יפו: בנייני משרדים
קטגוריה:תל אביב-יפו: בתי מלון
ז'ני וארנאי

ז'ני וארנאי (במקור אֶאּוגֶנִיָה וייס, בהונגרית: Várnai Zseni; נג'וואז'ון, 25 במאי 1890<ref></ref> – בודפשט, 16 באוקטובר 1981) הייתה משוררת וסופרת עטורת פרס אטילה יוז'ף (1956) יהודייה-הונגרייה, אשתו של הסופר אנדור פטרדי (1881–1958), היא אמם של הסופרת מריה פטרדי (1919–1970) ושל הצייר גאבור פטרדי (1915–2001).

== ביוגרפיה ==
אאוגניה וייס נולדה במשפחה יהודית בכפר קטן על גדות אגם בלטון במחוז וספרם שבמרכז הונגריה (שגם טדי קולק נולד שם כ-20 שנה מאוחר יותר), כבתם של החייט ז'יגמונד וייס ושל יאנקה וייס. היא סיימה את לימודיה בבית הספר לדרמה של "איגוד השחקנים הלאומי" ב-1908, אך מעולם לא עלתה לבמה. היא החלה את דרכה כעובדת מדינה, והצטרפה לתנועת הפועלים ב-1909 באמצעות בעלה. שירה הראשון והידוע ביותר, "לבני החייל!", פורסם ביומון נפסבה ב-1911, עותקים שלו הוחרמו על ידי המשטרה והוגש נגדה כתב אישום. השיר הודפס מחדש בצורת עלון בסוף אוקטובר 1918 על ידי תועמלני השמאל שהתכוננו למהפכת החרציות. השיר הודפס בבית הדפוס של העיתון "האור" (Világosság) והפיצו אותו ברחובות בודפשט. בין שתי מלחמות העולם פרסמה את שיריה כתב העת זידו יבה. עם פרסום החוקים היהודיים ובמיוחד החוק היהודי השני והחוק היהודי השלישי לא יכלה להתפרנס, אלא באומיקה - ההתאחדות הלאומית היהודית-הונגרית לחינוך בפני קהל יהודי. מ-1943 עד 1944, הייתה מנהיגת קבוצה אנטי-פשיסטית ושרדה את השואה. במשך זמן קצר לאחר מלחמת העולם השנייה, עבדה במשרדי המערכת של "העם של קושוט" (Kossuth Népe) וב"זמנים חדשים" (Új Idők).

בנוסף למסר הפוליטי הופיעו בשירתה גם נושאים ליריים, כמו תחושת האימהות. הנושאים העיקריים של שיריה המאוחרים הם הזדקנות, כאב המוות, אמון בחיבה וחדוות העבודה.

== יצירותיה ==

בשפת המקור:

<div class="mw-content-ltr">

בתרגום (בהתאמה):

== פרסים ==
* פרס אטילה יוז'ף (1956)
* מסדר הדגל האדום של העבודה (1960)
* מסדר הצטיינות דרגת זהב(1968)
* מסדר ההצטיינות למולדת הסוציאליסטית
* מדליית הנצחה לשחרור
* מדליית הנצחה של הרפובליקה הסובייטית ההונגרית
* מדליית הנצחה לפרטיזנים
* פרס SZOT (1969)

== ראו גם ==
* [https://mek.oszk.hu/02200/02227/html/02/373.html תולדות הספרות ההונגרית 1945–1975 (שירה)]
* [https://mek.oszk.hu/02200/02227/html/03/460.html תולדות הספרות ההונגרית 1945–1975 (פרוזה)]
* [https://mek.oszk.hu/00000/00019/html/v/i014250.htm סופרים הונגרים בני זמננו]
* Magyar életrajzi lexikon IV: 1978–1991 (AZ). ([http://mek.oszk.hu/00300/00355/html/ABC16241/16499.htm לקסיקון ביוגרפי הונגרי]. עורכת ראשית אגנש קניירש)
* [http://moly.hu/szerzok/varnai-zseni פרופיל המחבר של Moly]
* László Szentesi Zöldi: The Red Amazons, [http://demokrata.hu/hir/belfold/voros-amazonok demokrata.hu], 17 בפברואר 2019

== לקריאה נוספת ==
* אוטו מיור : לזכר ז'ני וארנאי ( מראה חדשה, 1981/3 )
* Vedres Vera : In memoriam Genius of Varna ( חיים וספרות, 1981/43)
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0948.html ז'ני וארנאי]

== קישורים חיצוניים ==

* 

== הערות שוליים ==

קטגוריה:סופרים אסורים (הונגריה 1944)
קטגוריה:משוררות יהודיות הונגריות
קטגוריה:משתתפי פעילות האומנות אומיקה
קטגוריה:סופרות יהודיות הונגריות
קטגוריה:ניצולות השואה
קטגוריה:ילידות 1890
קטגוריה:הונגרים שנולדו ב-1890
קטגוריה:נפטרות ב-1981
קטגוריה:הונגרים שנפטרו ב-1981
יונתן פלד

יונתן פלד הוא דיפלומט ישראלי שכיהן כשגריר ישראל במספר מדינות.

== ביוגרפיה ==
פלד נולד בירושלים וגדל בקיבוץ נאות מרדכי. למד מדעי המדינה וכלכלה באוניברסיטת תל אביב. לפלד אח אחד ושלושה ילדים.

פלד מילא מספר רב של תפקידים במשרד החוץ. היה דובר משרד החוץ ודובר שגרירות ישראל בוושינגטון.<ref name=":0"></ref>, שגריר ישראל באוסטרליה, שגריר ישראל באל סלוודור (בין 2004 ל-2006), שגריר ישראל במקסיקו (בין 2015 ל־2019 ובמסגרת זו גם שגריר לא תושב בבליז ואיי בהאמה. <ref></ref><ref></ref> ביולי 2024 התפרסם שפלד, שכבר מונה לשגריר בהונגריה, יתמנה במקום זה לשגריר באיטליה.<ref></ref>

== מקסיקו ==
זמן קצר לאחר השבעתו של דונלד טראמפ כנשיא ארצות הברית ב-2017, דווח כי פלד יזומן לפגישה עם שר החוץ של מקסיקו, לואיס וידגרי קאסו, שם הוא היה "צפוי לקבל קבלת פנים כועסת לאחר שנתניהו צייץ כי חומת הגבול של טראמפ היא 'רעיון נהדר', ומשווה אותה לחומה בגבולה הדרומי של ישראל".<ref></ref><ref></ref>

==קישורים חיצוניים==

== הערות שוליים ==

קטגוריה:שגרירי ישראל במקסיקו
קטגוריה:שגרירי ישראל באל סלוודור
קטגוריה:שגרירי ישראל באוסטרליה
קטגוריה:שגרירים בבליז
קטגוריה:איי בהאמה: יחסי חוץ
קטגוריה:נאות מרדכי: אישים
קטגוריה:בוגרי בית החינוך המשותף עמק החולה
קטגוריה:בוגרי אוניברסיטת תל אביב
קטגוריה:ישראלים שנולדו במאה ה-20
תהילים ל"ח

תהילים ל"ח הוא המזמור השלושים ושמונה בספר תהילים (לפי המספור בוולגטה ובתרגום השבעים, המזמור ממוספר כמזמור ה-37) ומיוחס לדוד המלך.

לאמירתו מיוחסת סגולה להנצל מעצה רעה.
==תוכנו של המזמור==
מזמור ל"ח מורכב מעשרים ושלושה פסוקים ומחולק לשלושה חלקים:

=== א'-ט'===
המשורר מספר על סבל שהוא חווה, סבל גופני: "אֵין מְתֹם בִּבְשָׂרִי מִפְּנֵי זַעְמֶךָ אֵין שָׁלוֹם בַּעֲצָמַי..." (ד) ועל כך שהוא מודע שהסבל אינו מקרי אלא נגרם על ידי אלוהים כעונש על חטאיו: "מִפְּנֵי חַטָּאתִי" (ד). ומתוודה על חטאיו הרבים: "כִּי עֲוֺנֹתַי עָבְרוּ רֹאשִׁי כְּמַשָּׂא כָבֵד יִכְבְּדוּ מִמֶּנִּי" (ה). בנוסף מספר על סבל נפשי שהוא חווה: "נְפוּגוֹתִי וְנִדְכֵּיתִי עַד מְאֹד שָׁאַגְתִּי מִנַּהֲמַת לִבִּי" (ט).

=== י'-ט"ו ===
המשורר סובל גם מחוסר תמיכה חברתית. חבריו מתרחקים ממנו: "אֹהֲבַי וְרֵעַי מִנֶּגֶד נִגְעִי יַעֲמֹדוּ וּקְרוֹבַי מֵרָחֹק עָמָדוּ" (יב). ושונאיו מנצלים זאת ללכוד אותו: "וַיְנַקְשׁוּ מְבַקְשֵׁי נַפְשִׁי" (י"ג). ולהאשים אותו בהאשמות שווא: "וְדֹרְשֵׁי רָעָתִי דִּבְּרוּ הַוּוֹת" (י"ג).
המשורר לא מצליח להגיב כלפי המבקשים רעתו: "וַאֲנִי כְחֵרֵשׁ לֹא אֶשְׁמָע וּכְאִלֵּם לֹא יִפְתַּח פִּיו" (ט"ו).

=== ט"ז-כ"ג ===
בסופו של דבר, היחיד שיכול לעזור למשורר הוא אלוהים בעצמו: "כִּי לְךָ ה' הוֹחָלְתִּי" (ט"ז). ולכן גם מסיים את המזמור בתפילה: "אַל תַּעַזְבֵנִי ה' אֱלֹהַי אַל תִּרְחַק מִמֶּנִּי. חוּשָׁה לְעֶזְרָתִי אֲדֹנָי תְּשׁוּעָתִי" (כ"ב-כ"ג).

== קישורים חיצוניים ==

* [https://www.929.org.il/page/605 תהילים ל"ח] מתוך פרויקט 929

== הערות שוליים ==

קטגוריה:ערכים שבהם תבנית בריטניקה אינה מתאימה
לח
א-נסאריה

א-נסאריה (או בתעתיק מדויק: אל-נַצַּאריה; בערבית: النصّارية) היא עיירה פלסטינית בנפת שכם בגדה המערבית, הממוקמת 14 ק"מ מזרחית לשכם. לפי נתוני הלשכה המרכזית הפלסטינית לסטטיסטיקה (PCBS), הכפר מנה 1,354 תושבים באמצע שנת 2006.<ref></ref> מתקני הבריאות לכפרים בסביבה מבוססים בא-נסאריה. 

== קישורים חיצוניים ==

* תמונת השטח מהמאה ה-19

* [http://vprofile.arij.org/nablus/pdfs/vprofile/An%20Nassariya_vp_en.pdf פרופיל הכפר]
* [http://vprofile.arij.org/nablus/images/english/An%20Nassariya_ap_en.jpg תמונת הכפר מלווין]

== הערות שוליים ==

קטגוריה:נפת שכם
קטגוריה:הרשות הפלסטינית: יישובים
ריצ'רד האולי

ריצ'רד האולי (באנגלית: Richard Willis Hawley; נולד ב-17 בינואר 1967 בשפילד) הוא זמר, מוזיקאי ומחבר שירים בריטי.

== קריירה ==
האולי החל כגיטריסט בלהקת Treebound Story ובלהקת הבריטפופ Longpigs. מאוחר יותר ליווה את להקת פאלפ בסיבובי הופעות שלה. סולן פאלפ, ג'רוויס קוקר, חבר טוב של האולי, עודד אותו להמשיך בקריירת הסולו שלו.

אלבומו הראשון Richard Hawley יצא בשנת 2000 כמיני אלבום ושנה לאחר מכן כאלבום רגיל עם רצועות נוספות.

האולי הופיע לראשונה במצעד הבריטי בשנת 2002 עם הסינגל Baby, You're My Light מתוך אלבומו השני (<ref>[https://zobbel.de/cluk/CLUK_H.HTM Chart Log UK]

1994-2010

H & Claire – Hysterix</ref>#81). אלבומו השלישי Lowedges, שיצא ב-2003, זכה לשבחי המבקרים והביא אותו לתודעתו של קהל רחב יותר.

אלבומו החמישי, Lady's Bridge, שיצא ב-2007, הוביל להצלחה המסחרית הגדולה ביותר של האולי עד אז: הסינגל Tonight the Streets Are Ours הגיע למקום ה-40 במצעד הסינגלים, והאלבום עצמו הגיע למקום ה-6 במצעד האלבומים. האלבום היה חלק מפסקול סרטו של אמן הרחוב הבריטי בנקסי "יציאה דרך חנות המתנות".

truelove's Gutte, אלבומו השישי, יצא בספטמבר 2009. באלבום נעשה שימוש בכלי נגינה נדירים. מלבד פאלפ הוא שיתף פעולה גם עם להקת המאניק סטריט פריצ'רס בסינגל שלהם Rewind the Film מ-2013.

== מוזיקה ==
עבור השירים האיטיים והמלודיים שלו, משתמש האולי בכלי נגינה וצלילים המבוססים על תקופות קודמות של מוזיקת פופ. ה-Suddeutsche Zeitung אפיינה את המוזיקה כ"לפעמים ברוקנ'רול המקרטש בדלילות, לפעמים בג'אז, לפעמים בדו-וופ, מתוזמר בכוח העדין של אולמות מוזיקה אנגליים ישנים". רעש רוקבילי רך של אורביסון. ושירים שהושפעו מלי האזלווד וג'וני קאש".

== דיסקוגרפיה ==
* Richard Hawley 2000
* Late Night Final 2001
* Lowedges 2003
* Coles Corner 2005
* Lady's Bridge 2007
* Truelove's Gutter 2009
* Standing at the Sky's Edge 2012
* Hollow Meadows 2015
* Further 2019

== קישורים חיצוניים ==

* 

* [https://www.richardhawley.co.uk/ ריצ'רד האולי], אתר רשמי

== הערות שוליים ==

קטגוריה:זמרים בריטים
קטגוריה:מוזיקאי רוק אלטרנטיבי
קטגוריה:בריטים שנולדו ב-1967
אקס (מותג)

אקס או לינקס (באנגלית: Axe או Lynx) הוא מותג מוצרי טיפוח לגברים של חברת יוניליוור<ref></ref><ref></ref>.מוצרי המותג
מוצרי המותג תחת השם Lynx
המוצר משווק תחת השם Lynx בבריטניה, אירלנד, מלטה, אוסטרליה, ניו זילנד וסין.

== היסטוריה ==
המותג אקס הושק בצרפת בשנת 1983 על ידי חברת יוניליוור.

בעקבות בעיות בסימן המסחרי של המוצג, נאלצה החברה להשתמש בשם לינקס (Lynx) כשם חליפי בבריטניה, אירלנד, מלטה, אוסטרליה, ניו זילנד וסין.

החל משנת 1983 ועד לשנת 1989, שווק האקס במספר גרסאות שנשאו את שם הריח.

החל משנת 1990 ועד לשנת 1996, שווק האקס במספר גרסאות שנשאו שמות של מיקומים גאוגרפיים.

בשנת 2005, החלה יוניליוור לשווק את המותג בישראל.

בשנת 2009, השיקה החברה מיכל דאודוראנט בגודל שמונה סנטימטרים בשם Axe Bullet.

בשנת 2013, השיקה החברה דאודוראנט ייחודי לנשים בשם Axe Anarchy for her.

בשנת 2014, השיקה החברה דאודוראנט בניחוח שוקולד.

בשנת 2016, השיקה החברה את מוצר Axe Black Night.

=== מוצרי החברה ===
* ג'ל רחצה
* דאודורנט
* אפטר שייב
* שמפו

== קישורים חיצוניים ==

* 

== הערות שוליים ==

קטגוריה:בשמים
קטגוריה:מותגי יוניליוור
דה דמנד

דה דמנד, (באנגלית: The Damned, בתרגום לעברית: "הארורים") היא להקת פאנק רוק בריטית.

== היסטוריה ==
דה דמנד נוסדה ב-1976 בלונדון על ידי בריאן ג'יימס (גיטרה) וראט סקאביס (תופים). הם רצו לשכור את סיד וישס מהסקס פיסטולס כסולן, אבל הבחירה הסופית הייתה דייב ווניאן. האחרון היה "קפטן סנסיביל" (בס, גיטרה, קלידים, שירה).

הופעת הבכורה של דה דמנד התקיימה ב-6 ביולי 1976 כמופע פותח לסקס פיסטולס ב-London's 100 Club.

דה דמנד הייתה להקת הפאנק הבריטית הראשונה שהוציאה חומרי אולפן. הסינגל New Rose, היה השיר הראשון שיצא אי פעם באופן מסודר על ידי להקת פאנק.<ref>Dirk Budde (1997): Take Three Chords… פאנק רוק וההפתחות ההארדקור האמריקאי . (Coda)</ref>

חברים אחדים בלהקה דחפו פחות לכיוון הפאנק ויותר לכיוון הרוק, מה שהוביל להתפרקותה הזמנית לאחר האלבום השני Music for Pleasure בתחילת 1978. בריאן ג'יימס עזב את הלהקה הקים את The Lords of the New Church

חברי הלהקה
* דייב ווניאן - שירה (1976–1978, 1978-)
* קפטן סנסיביל - גיטרה, בס (1978–1984, 1989, 1996-)
* מונטי אוקסי מורון – קלידים (1996-)
* פול גריי - גיטרה בס (1980-1983,1989,1997, 2017 -)
* פינץ' - תופים (1999-)

== דיסקוגרפיה ==
* Damned, Damned, Damned (1977)
* Music For Pleasure (1977)
* Machine Gun Etiquette (1979)
* The Black Album (1980)
* Strawberries (1982)
* Phantasmagoria (1985)
* Anything (1986)
* Not of This Earth (1995)
* Grave Disorder (2001)
* So, Who's Paranoid? (2008)
* Evil Spirits (2018)

== קישורים חיצוניים ==

* 

* [https://www.officialdamned.com/ דה דמנד] אתר רשמי.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:להקות רוק בריטיות
קטגוריה:להקות פאנק (Punk)
קטגוריה:להקות גל חדש
קטגוריה:להקות שהוקמו בשנת 1976
גן חסידי אומות העולם תושבי חיפה

גן חסידי אומות העולם תושבי חיפה ממוקם בשכונת רמת אלון בחיפה להנצחת חסידי אומות העולם שסיכנו את חייהם למען הצלת יהודים בתקופת השואה והתגוררו בעיר פרק זמן מסוים או עד לפטירתם.

== היוזמה והרעיון להקמת הגן ==
תושב חיפה רוני גרוסמן, אשר אביו ניצל בזכות ורוניקה פרוצאי, ואמו הסתתרה בבית מוגן של ראול וולנברג, ביקש למצוא דרך מיוחדת להנצחה בחיפה. הוא פנה ליונה יהב, ראש עיריית חיפה, וכך עלה הרעיון להנצחה באמצעות גן מיוחד. הנושא עלה ואושר פה אחד ב־2005 במועצת העיר. בישיבה הוחלט להקים גן ציבורי על שם חסידי אומות העולם תושבי חיפה, בשכונת רמת אלון, חיפה.<ref name=":0"></ref>

== תיאור הגן ==
שלושה עמודי אבן בכניסה לגן חסידי אומות העולם בשכונת רמת אלון חיפה
בכניסה לגן ניצבים שלושה עמודי זיכרון. על עמוד האבן המרכזי חרוטה מפת הגן עם מסלול ממוספר של אבני הזיכרון. בצדו השמאלי עמוד זיכרון ובו סיפורו של הגן. בצידו הימני עמוד עליו חרוטים שמות חסידי אומות העולם. הגן טובל בירק ומוצל באמצעות עצים ובו שבילים מרוצפים. ברחבי הגן מפוזרות פינות ישיבה. ובשבילי הגן במסלול מעגלי ניצבים הסלעים שעל כל אחד מהם חרוט השם ותמצית סיפור ההצלה של מי שהתגוררו בחיפה והוכרו כחסיד אומות העולם.<ref></ref> בשטח הגן נבנה גם אמפיתיאטרון וכן מגרש משחקים הנקרא "גן ילדי הנצח" לזכרם של מיליון וחצי ילדים שנספו בשואה.<ref name=":0" />
אחת מאבני הזיכרון וספסל בגן חסידי אומות העולם תושבי חיפה
בגן מונצח גם הדיפלומט השוודי, חסיד אומות העולם ראול וולנברג, שבזכותו ניצלו עשרות אלפי יהודים בהונגריה. ב-1936 וולנברג התגורר במשך כחצי שנה בחיפה כשעבד בבנק הולנד ברחוב הבנקים פינת עיר התחתית בחיפה.<ref></ref> חסידי אומות העולם הנוספים המונצחים באבני הזיכרון הם: זופיה אבני, אנה דוברוצקה, פלגיה שפרינגר הוצ'אק אנה הורנונג טומצ'ק, ברוניסלבה ואירינה זינטל יקירה, בלה ליפר (ואליה) יקימובה, הלינה לוגובסקי, ירוסלבה לויצקה, ויקטור מלניק, תמרה ברומברג, אליזבט סטרול (ניקופוי), מריה דיקר, ורוניקה פרוצאי, ויקטוריה צוקרביץ, יוליה קלדי, יוסף גרובר (נסטור סניאדאנקו) ויז'י שלאג.<ref name=":0" />

== חנוכת הגן ==
הגן נחנך ב-2008. לטקס חנוכת הגן הוזמנו חסידי אומות העולם שהיו עדיין בחיים, ניצולים ובני משפחותיהם. בטקס נכחו גם נציגים דיפלומטים מהמדינות שבהם פעלו חסידי אומות העולם, כגון, שגרירת פולין בישראל וקונסול הכבוד של פולין בחיפה, צרפת, אוקראינה וארצות הברית. כמו כן השתתפו בטקס ד"ר מרדכי פלדיאל, מנהל מחלקת חסידי אומות העולם ביד ושם, ונציגי תנועות הנוער ומועצת הנוער העירונית של חיפה.<ref name=":0" />

== פעילות חינוכית ==
גן משחקים ע"ש "ילדי הנצח" לזכרם של מיליון וחצי ילדים שנספו בשואה
הגן נועד להוות מוקד לפעילות חינוכית ערכית לתלמידים ולחניכי תנועות הנוער ומקום השראה ללימוד אודות הצלה בתקופת השואה תוך הדגשת הגבורה והבחירה האנושית והמוסרית להתגייס לעזרתם של היהודים הנרדפים.

בית הספר היסודי רוממה בחיפה הפך את ההגעה לגן ביום השואה והגבורה למסורת בית ספרית.<ref></ref> הביקור בגן מהווה השלמה ללימוד בכיתה על המושג חסידי אומות העולם. הרעיון החל ביוזמה של יואב גרוסמן תלמיד בית הספר, בנו של רוני גרוסמן, יוזם הקמת הגן.<ref></ref>

== הערות שוליים ==

קטגוריה:חסידי אומות העולם
קטגוריה:חיפה: אנדרטאות
קטגוריה:חיפה: גנים ופארקים
תהילים ל"ט

תהילים ל"ט הוא המזמור השלושים ותשעה בספר תהילים (לפי המספור בוולגטה ובתרגום השבעים, המזמור ממוספר כמזמור ה-38).
זהו אחד משלושה מזמורים המתחילים ב"לידותון" ומתייחסים לידותון שהיה אחד מראשי משפחת משוררים לויים.

==תוכנו של המזמור==
מזמור ל"ט מורכב מארבע עשרה פסוקים ומחולק לשלושה חלקים:

=== א'-ד' ===
המשורר עוצר את עצמו בכוח מלבטא את כאבו בקרבו מחשש שיגיד דברים קשים: "אָמַרְתִּי אֶשְׁמְרָה דְרָכַי מֵחֲטוֹא בִלְשׁוֹנִי" (ב), והשתיקה גורמת לצער נוסף:"וּכְאֵבִי נֶעְכָּר"(ג), עד שהיא גורמת לתחושות של רצון עז לדבר:"חַם לִבִּי בְּקִרְבִּי בַּהֲגִיגִי תִבְעַר אֵשׁ דִּבַּרְתִּי בִּלְשׁוֹנִי"(ד).

=== ה'-ז' ===
המשורר מבקש באלוהים לדעת עד כמה הוא חדל: "הוֹדִיעֵנִי ה' קִצִּי וּמִדַּת יָמַי מַה הִיא אֵדְעָה מֶה חָדֵל אָנִי"(ה), והוא מבין שהאדם הוא יצור חולף עם זמן חיים קצוב ולא ידוע: "אַךְ כָּל הֶבֶל כָּל אָדָם"(ו).

=== ח'-י"ד ===
בסופו של דבר, פונה המשורר אל האלוהים הנצחי כי רק הוא תקוותו:"וְעַתָּה מַה קִּוִּיתִי אֲדֹנָי תּוֹחַלְתִּי לְךָ הִיא"(ח) והוא מבקש מחילה על חטאיו בגלל שהוא יצור חולף: "כִּי גֵר אָנֹכִי עִמָּךְ תּוֹשָׁב כְּכָל אֲבוֹתָי הָשַׁע מִמֶּנִּי וְאַבְלִיגָה בְּטֶרֶם אֵלֵךְ וְאֵינֶנִּי" (יג-יד).

==בתרבות==
* הודיעני ה' קיצי - ניגון חב"ד הניגון מיוחס לאדמו"ר הצמח צדק.

== קישורים חיצוניים ==

* [https://www.929.org.il/page/606 תהילים ל"ט] מתוך פרויקט 929

== הערות שוליים ==

לט
דימיטרי לאונידס

דימיטרי לאונידס (ביוונית: Δημήτρης Λεωνίδας נולד ב-14 בנובמבר 1987) הוא שחקן קולנוע וטלוויזיה אנגלי.

== חיים מוקדמים ==
ליאונידס נולד ברובע ברנט בלונדון בן לאב קפריסאי-יווני ולאם אנגלייה . <ref></ref> הוא ממוצא וולשי דרך אמו. <ref></ref> יש לו שלוש אחיות: סטפני וג'ורג'ינה, שתיהן שחקניות, והלנה, מורה. <ref></ref>

== קריירה ==
לאונידס הופיע לראשונה בסרט בשנת 1997, כניצב בסרט של הבמאי צ'ארלס סטארידג ', "סיפורי פיות" . <ref></ref> תפקידו הראשון היה בסדרת הטלוויזיה לילדים "Grange Hill" בשנת 2001, בה שיחק בארבע עונות תחת השם שיין לאונידס.

בשנת 2009, שיחק בתפקיד ראשי בסרט הקולנוע "Tormented", ובשנת 2010 הוא הופיע בסרט "סנטוריון" בכיכובו של מייקל פאסבנדר. לאונידס התארח בסדרות טלוויזיה רבות בהן סינבד ודוקטור הו.

בשנת 2013 הוא לוהק על ידי ג'ורג' קלוני לתפקיד בדרמה ההיסטורית ציידי האוצרות, שהוקרנה בשנת 2014.הדמות אותה מגלם לאונידס, "סם אפשטיין" מבוססת על דמותו של הארי אטלינגר. בסרט מככבים קלוני עצמו, מאט דיימון, ביל מוריי וקייט בלאנשט. הוא שיחק בסרטו של הבמאי ג'ון סטיוארט, "רוזווטר". בעקבות משחקו בסרט המגזין Screen International בחר בו כאחד מכוכבי המחר. <ref></ref>

בשנת 2015, ללאונידס היה תפקיד קצר במיני סדרה "להרוג את ישו" .<ref></ref> לאחר מכן הופיע בסרט האקשן "Renegades" ובקומדית האימה "Kill Ben Lyk" . מ-2017 עד 2019, הוא שיחק בסדרת הטלוויזיה "ריביירה". לאחר מכן שיחק בסדרת הטלוויזיה "התאמה מושלמת".

== פילמוגרפיה ==
=== טלוויזיה ===
{| class="wikitable sortable"
! שנה
! כותרת
!תפקיד
! הערות
|-
| 2001–2004
|Grange Hill
| ג'וש אירווין
| הופעת בכורה בטלוויזיה: 23 בינואר 2001 <ref></ref>
|-
| 2001
|נפגעים
| רוס
| פרק: "גיבורים ונבלים"
|-
| 2002
|The Bill
| ג'וש הארווי
| פרק: "מלכודת דבש"
|-
| 2005
|The Bill
| ריאן גריבס
| פרק: "מילה לחכמים"
|-
| 2007
| הולבי סיטי
| ג'אז פטרסון
| פרק: "I Feel Pretty"
|-
| 2007
| רופאים
| מייק אנדרוס
| פרק: "כימיה"
|-
| 2008
|Banged Up Abroad
| סקוט ווייט
| פרק: "כווית"
|-
| 2011
| הנוכלים
| פיט ווילסון
| פרק: "The Fall of Railton FC"
|-
| 2011
| דוקטור הו
| האווי ספראג
| פרק: " The God Complex "
|-
| 2012
| סינבד
| אנואר
|
|-
| 2015
|להרוג את ישו
| ג'יימס
|מיני סדרה
|-
| 2017–2019
| ריביירה
| כריסטוס קליוס
|
|-
| 2018
| גאון
| קוסטאס אקלוס
| "פרק תשע"
|-
| 2021
| התאמה מושלמת
| ג'יימס וויטינג
|
|-
| rowspan="2" |2024
|אדוני האוויר
|סמל ג'ורג' ג'יי פטרוהולס
|פרק: "Part Five"
|-
|אלו שעומדים למות
|סקורפוס <small>(אנ')</small>
|סדרת טלוויזיה עתידית של Peacock
|}

=== קולנוע ===
{| class="wikitable sortable"
!שנה
! כותרת
!תפקיד
! הערות
|-
| 1997
|סיפורי פיות
|
|ניצב
|-
| 2009
|Tormented
| אלכס
|
|-
| 2010
|סנטוריון
| ליאונידס
|
|-
| 2012
|Animals
|מארק
|
|-
| rowspan="2" | 2014
|ציידי האוצרות
| סם אפשטיין
|דמות המבוססת על דמותו של הארי אטלינגר
|-
|רוזווטר
| דאבוד
|
|-
| 2017
|מורדים
| ג'ק פורטר
|
|-
| 2018
|Kill Ben Lyk
| רוברטו
|
|}

=== תיאטרון ===
{| class="wikitable sortable"
!שנה
! כותרת
!תפקיד
! הערות
|-
| 2010
|מבעד לזכוכית אפלה
|מקס
|
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים ממוצא ולשי
קטגוריה:אנגלים שנולדו ב-1987
Somebody to Love (שיר של ג'פרסון איירפליין)

Somebody to Love (בעברית: מישהו לאהוב; בתחילה הופק בשם Someone to Love) הוא סינגל משנת 1967 של להקת הרוק הפסיכדלי האמריקאית ג'פרסון איירפליין.<ref></ref> קודם לכן הוקלט השיר על ידי להקת הרוק "The Great Society". השיר דורג במקום ה-274 ברשימת 500 השירים הגדולים בכל הזמנים היא שערך המגזין "רולינג סטון" בסוף שנת 2004.<ref name=RS></ref>

==השיר==
השיר נכתב על ידי דארבי סליק, שהיה באותו זמן הגיטריסט של להקת הרוק האמריקאית "The Great Society".<ref></ref> השיר יצא כסינגל בפברואר 1966, אך זכה לתפוצה קטנה מאוד.<ref></ref>

כשגיסתו, גרייס סליק, עזבה את הלהקה והצטרפה ללהקת הרוק הפסיכדלי "ג'פרסון איירפליין" השיר הוקלט שוב, זכה להצלחה מסחרית גדולה ופורסם גם באלבומהּ של הלהקה, "Surrealistic Pillow".<ref></ref>

==מיקומי שיא==

==קישורים חיצוניים==

== הערות שוליים ==

קטגוריה:שירי 1966
קטגוריה:סינגלים מ-1967
קטגוריה:שירים באנגלית